b'\n_START_ARTICLE_\nRoman Kongiel\n_START_PARAGRAPH_\nRomanas Kongelis (lenk. Roman Kongiel; 1904\xc2\xa0m. bir\xc5\xbeelio 29 d. Vilniuje\xc2\xa0\xe2\x80\x93 1960\xc2\xa0m. bir\xc5\xbeelio 23 d. Var\xc5\xa1uvoje)\xc2\xa0\xe2\x80\x93 lenk\xc5\xb3 paleontologas, Torun\xc4\x97s universiteto profesorius. Kur\xc4\xaf laik\xc4\x85 gyveno ir dirbo Vilniuje.\n_START_SECTION_\nBiografija\n_START_PARAGRAPH_\nRomanas Kongielis gim\xc4\x97 inteligent\xc5\xb3 Jano ir Liudvikos Hajkiewicz \xc5\xa1eimoje Vilniuje. 1923\xc2\xa0m. baig\xc4\x97 Lelevelio gimnazij\xc4\x85, 1923\xe2\x80\x931929\xc2\xa0m. studijavo Stepono Batoro universitete Matematikos\xe2\x80\x93Gamtos fakultete._NEWLINE_Nuo 1927\xc2\xa0m. dirbo Geologijos katedroje asistento pad\xc4\x97j\xc4\x97ju, o nuo 1939\xc2\xa0m. jaunesniuoju asistentu tame pa\xc4\x8diame universitete._NEWLINE_Jis atliko paleontologinius tyrimus, daugiausia kreidos sistemos fosilini\xc5\xb3 j\xc5\xabr\xc5\xb3 e\xc5\xbeiuk\xc5\xb3 faunos. Daug d\xc4\x97mesio skyr\xc4\x97 kreidos e\xc5\xbeiuk\xc5\xb3 statistiniams tyrimams. \xc5\xa0ioje srityje jo gauti rezultatai tur\xc4\x97jo pasaulin\xc4\x99 reik\xc5\xa1m\xc4\x99. Buvo biometrini\xc5\xb3 tyrim\xc5\xb3 pionierius. Savo tyrimams surinko did\xc5\xbeiul\xc4\x99 (apie 10 t\xc5\xabkst.) fosilij\xc5\xb3 kolekcij\xc4\x85, kuri saugoma \xc5\xbdem\xc4\x97s muziejuje Var\xc5\xa1uvoje._NEWLINE_1929\xc2\xa0m. baig\xc4\x99s studijas \xc4\xafgijo filosofijos magistro laipsn\xc4\xaf u\xc5\xbe geologin\xc4\xaf diplomin\xc4\xaf darb\xc4\x85 \xe2\x80\x9eTrak\xc5\xb3 e\xc5\xbeer\xc5\xb3 gylio matavimai\xe2\x80\x9c. 1935\xc2\xa0m. geologijos ir geofizikos daktaro mokslin\xc4\xaf laipsn\xc4\xaf gavo u\xc5\xbe peleontologin\xc4\xaf darb\xc4\x85, atlikt\xc4\x85 Pulav\xc5\xb3 apylink\xc4\x97se. 1937\xc2\xa0m. gav\xc4\x99s Tautos kult\xc5\xabros fondo (lenk. Funduszu Kultury Narodowej) stipendij\xc4\x85, tyrin\xc4\x97jo Danijos ir Piet\xc5\xb3 \xc5\xa0vedijos fosilinius ir dabartinius e\xc5\xbeiukus. Gr\xc4\xaf\xc5\xbe\xc4\x99s i\xc5\xa1 komandiruot\xc4\x97s dirbo SBU Geologijos katedros vyresniuoju asistentu, o nuo 1934\xc2\xa0m. vyresniuoju asistentu Vilniuje iki pat katedros u\xc5\xbedarymo._NEWLINE_Taip pat d\xc4\x97st\xc4\x97 biologij\xc4\x85 ir geografij\xc4\x85 T. Zano vardo mokytoj\xc5\xb3 seminarijoje (1931\xe2\x80\x931932)._NEWLINE_Antrojo pasaulinio karo metais du m\xc4\x97nesius (nuo 1940\xc2\xa0m. liepos 1 d. iki rugpj\xc5\xab\xc4\x8dio 31 d.) dirbo Kaune Energijos komitete. Ir kur\xc4\xaf laik\xc4\x85 buvo Lenk\xc5\xb3 gimnazijos geografijos mokytoju Vilniuje. Taip pat nuo 1941\xc2\xa0m. bir\xc5\xbeelio 30 d.) Geologijos skyriuje prie TSRS valstybinio geologijos komiteto (iki 1941\xc2\xa0m. bir\xc5\xbeelio 30 d.), Geologijos tarnyboje (nuo 1941\xc2\xa0m. rugs\xc4\x97jo 1 d. iki 1944\xc2\xa0m. bir\xc5\xbeelio 30 d.), o nuo 1945\xc2\xa0m. liepos 1 d. iki bir\xc5\xbeelio 30 d.\xc2\xa0\xe2\x80\x93 atliko vyriausiojo in\xc5\xbeinieriaus ir geologinio archyvo vir\xc5\xa1ininko funkcijas Geologijos skyriuje prie TSRS valstybinio geologijos komiteto.\n_START_SECTION_\nI\xc5\xa1vykus i\xc5\xa1 Vilniaus\n_START_PARAGRAPH_\n1945\xc2\xa0m. prad\xc4\x97jo dirbti Torun\xc4\x97s universitete, kaip ir M. Limanovskis. Tapo paleontologijos katedros ved\xc4\x97ju. Prad\xc4\x97jo bendradarbiauti \xc5\xbdem\xc4\x97s muziejuje, talkino jam iki mirties. Tyr\xc4\x97 belemnitus, kuriems paskyr\xc4\x97 vis\xc4\x85 monografij\xc4\x85._NEWLINE_Pablog\xc4\x97jus sveikatai 1956\xc2\xa0m. persik\xc4\x97l\xc4\x97 \xc4\xaf Var\xc5\xa1uv\xc4\x85._NEWLINE_Buvo daugelio geologini\xc5\xb3 ir zoologini\xc5\xb3 organizacij\xc5\xb3 ir draugij\xc5\xb3 narys.'